ཉེ་སྔོན་ཧོ་ལེ་ཝུ་ཌིའི་གློག་བརྙན་འཁྲབ་སྟོན་པ་བུད་མེད་མང་པོ་ཞིག་གི་ཀུ་ཤུ་རྟགས་ཅན་གྱི་ཁ་པར་གསང་མྱུལ་བས་གཏོར་རྒོལ་ཐེབས་ཏེ།འཁྲབ་སྟོན་པ་བུད་མེད་དེ་དག་གི་དམར་རྗེན་མའི་པར་རིས་མང་པོ་ཞིག་རྐུ་ཁྱེར་འོག་ཡོངས་གྲགས་ཐོག་ཕྱིར་ཁྱབ་སྤེལ་བྱས་པའི་རྐྱེན་གྱིས།ཀུ་ཤུའི་མ་རྐང་བརྒྱ་ཆ་ལ་མར་ཆགས་ཏེ།ཟླ་གཅིག་གི་དུས་ཚོད་ནང་ཉམས་རྒུད་ཆེ་ཤོས་སུ་གྱུར་ཡང་།ཐེངས་འདིར་ཐོན་ལ་ཉེ་བའི་ཀུ་ཤུ་རྟགས་ཅན་གྱི་ཁ་པར་འདོན་ཐེངས་༦པར་དེས་ཤུགས་རྐྱེན་ཧ་ལམ་ཐེབས་མི་སྲིད་པའི་ཚོད་དཔག་བྱེད་བཞིན་ཡོད་པ་དང་།སྤྱིར་ཀུ་ཤུ་བཟོ་ཚང་ཁང་གིས་ཐོན་གསར་འགྲེམ་སྤེལ་བྱ་བར་བདུན་ཕྲག་གཅིག་གི་སྔོན་དུ་བརྒྱུད་ལམ་ཁག་ལ་བརྡ་ལན་སྤྲོད་སྲོལ་ཡོད་ཀྱང་།ད་ཐེངས་བདུན་ཕྲག་གཉིས་ཀྱི་སྔོན་ནས་གསལ་བསྒྲགས་སྤེལ་ཡོད་པ་རེད།།